section_heading: Radnja igre
paragraph_text: Igra započinje kod Weasleyevih kada Harry dobiva obavijest da je postao Kapetan metlobojske momčadi i onda s Ginny leti na metli i mora uhvatiti zvrčku. U Hogwartsu Dumbledore ponovo organizira Duelantski klub, pa tu s Harryjem može uvijek dolaziti, učiti nove čarolije i boriti se. U dvorcu i okolici Harry može skupljati Grbove Hogwartsa kojih je 150. Skoro Bezglavi Nick pomaže pronaći put (npr. do Metlobojskog igrališta, do učionice Čarobnih napitaka, dvorišta i sl.). Za pozvati Nicka dovoljno je na tipkovnici pritisnuti N. Pošto Harry ima knjigu Čarobnih napitaka s korisnim bilješkama vlasnika, često mora spravljati napitke za Slughorna ili neke učenike od kojih za nagradu dobije po jedan Grb. Harry kod Dumbledorea ima instrukcije u kojima razgovaraju o horkruksima i o Voldemortovim slabim točkama.